**Rok 2023**

Úrad splnomocnenca vlády SR pre rómske komunity ako organizačná zložka Úradu vlády SR so sídlom Námestie slobody 1, 813 70 Bratislava, IČO: 00151513 (ďalej v texte ako „ÚSVPRK“), oznámil v roku 2023 Slovenskému národnému stredisku pre ľudské práva prijatie dočasného vyrovnávacieho opatrenia (ďalej v texte ako „DVO“) s názvom Dočasné vyrovnávacie opatrenia v rámci národného projektu „Rozvojové tímy I.“ (ďalej v texte ako „NP RT I. alebo DVO“). Aplikovať ho bude 60 obcí, užívateľov NP RT I. Právnym základom vzťahov medzi prijímateľom a realizátormi DVO sú zmluvy o spolupráci. DVO je prijaté s cieľom zmiernenia znevýhodnenia Rómov pri prístupe k zamestnaniu. Zlepší prístup najmä Rómov a Rómok žijúcich v segregovanom prostredí (ako sú marginalizované rómske komunity) k trhu práce, špecificky ku komunitným a odborným pozíciám v sociálnej oblasti a v oblasti neformálneho vzdelávania. ÚSVRK ako prijímateľ DVO určuje pravidlá jeho uplatňovania pre obce – oprávnených užívateľov zapojených do NP RT I. pre pracovné pozície pôsobiace na úrovni obce a financované z NP RT I. Budúci zamestnávateľ (obec) je povinný pri výbere uchádzača na vybrané obsadzované pracovné pozície financované z NP RT I. (konkrétne pracovné pozície: Nene, Nenementorka, Rozvojový pracovník pre bývanie, Rozvojový pracovník pre mládež a Sociálny pracovník) zabezpečiť aplikovanie pravidiel preferenčného zamestnávania rómskych uchádzačov a uchádzačiek o túto pracovnú pozíciu. Z rozpočtu NP RT I. sú na realizáciu dočasného vyrovnávacieho opatrenia vyčlenené finančné prostriedky na mzdové náklady zamestnancov v súlade so zákonom o odmeňovaní zamestnancov pri výkone práce vo verejnom záujme zamestnancov podľa prechádzajúcej časti tohto Oznámenia. Zároveň časť NFP bude poskytnutá na materiálno-technické zabezpečenie nimi vykonávaných činností pre cieľovú skupinu NP. Personálne kapacity na úrovni realizátora DVO, teda obce resp. užívateľa NP RT I. (starosta, účtovník, personalista...), sú zamestnancami obce a nebudú hradené z NFP projektu. DVO sa realizuje v oblasti prístupu k zamestnaniu a jeho cieľovou skupinou sú rómski uchádzači a rómske uchádzačky o novovytvorené pozície členov a členiek Rozvojových tímov (povinných a doplnkových) v rámci NP RT I. Ide o skupinu obyvateľov dlhodobo znevýhodnených v oblasti prístupu k zamestnaniu z dôvodu ich rómskej etnicity resp. rómskeho národnostného pôvodu. Stabilné zamestnanie s dostatočne vysokým príjmom predstavuje pre ľudí z vylúčených komunít jeden z hlavných spôsobov ako sa vymaniť z generačnej chudoby, pričom je aj prevenciou opätovného prepadu do nej[[1]](#footnote-1). DVO sa bude uplatňované počas trvania NP RT, t. j. od 1. septembra 2023 do 31. augusta 2026. Monitorovanie realizácie DVO sa bude realizovať v ročnom intervale. Prijímateľ DVO (ÚSVRK) bude priebežne zhromažďovať informácie o realizácii preferenčného zamestnávania od realizátorov (obci) a následne raz ročne podávať správu Slovenskému národnému stredisku pre ľudské práva.

1. Príjmy a životné podmienky v marginalizovaných rómskych komunitách: Vybrané ukazovatele zo zisťovania EU SILC\_MRK 2020, str. 17 – 18, Kahanec, M.; Kováčová, L.; Polačková, Z.; Sedláková, M. (2020) The social and employment situation of Roma communities in Slovakia, Study for the Committee on Employment and Social Affairs, Policy Department for Economic, Scientific and Quality of Life Policies, European Parliament, Luxembourg, 2020, dostupné na: [https://www.europarl.europa.eu/RegData/etudes/STUD/2020/648778/IPOL\_STU(2020)648778\_EN.pdf](https://www.europarl.europa.eu/RegData/etudes/STUD/2020/648778/IPOL_STU%282020%29648778_EN.pdf) Štúdia uvádza dáta z výberových zisťovaní Agentúry EÚ pre základné práva (FRA) Second European Union Minorities and Discrimination Survey Roma – Selected findings (EU-MIDIS II, 2016), dostupné na: <https://fra.europa.eu/en/publication/2016/second-european-unionminorities-and-discrimination-survey-roma-selected-findings>, Publikácia "EU SILC 2018 - Indikátory chudoby a sociálneho vylúčenia" je analytickou publikáciou, ktorá poskytuje prehľad o základných indikátoroch chudoby a sociálneho vylúčenia, ktorých zdrojom dát je výberové zisťovanie EU SILC 2018, dostupné na <https://www.minv.sk/?zber-dat-od-ministerstiev-a-ostatnych-organov-statnej-a-verejnej-spravy> [↑](#footnote-ref-1)